नागरिकों की सुविधा के लिए दिशा का होगा नवीनीकरण
भिवानी | सिवानीमें अब आमजन को दिशा में लाइसेंस, रजिस्ट्री तथा अन्य सुविधाओं का लाभ लेने के लिए ज्यादा इंतजार नहीं करना पड़ेगा। नागरिकों की सुविधाओं के लिए दिशा का जल्द ही नवीनीकरण किया जाएगा। इसमें तीन अतिरिक्त विंडो के साथ-साथ प्रवेश द्वार के बाहर अपनी बारी का इंतजार करने वाले लोगों के लिए शैड बनाया जाएगा।
यह जानकारी सिवानी की एसडीएम शालिनी चेतल ने दी। उन्होंने बताया कि दिशा में ज्यादा भीड़ हो तथा लोगों को सरलता से सुविधा उपलब्ध कराने के लिए दिशा का नवीनीकरण किया जाएगा। इसमें लगभग 6 लाख 40 हजार रुपये की राशि खर्च की जाएगी। उन्होंने बताया कि इस राशि से दिशा में तीन नए विंडो बनाए जाएंगे, जिससे आमजन को सुविधा हो। इसके अलावा दिशा के प्रवेश द्वार के बाहर नया शैड बनाया जाएगा। इसमें नागरिकों के बैठने के लिए कुर्सी तथा गर्मी से बचाव के लिए पंखे लगाए जाएंगे।
एसडीएम शालिनी चेतल ने बताया कि प्रदेश सरकार का प्रयास है कि शहरी ग्रामीण लोगों को सरकारी विभागों की सेवाएं लेने में किसी प्रकार की दिक्कत का सामना करना पड़े। एसडीएम ने बताया कि नागरिकों को सरलता से सुविधाएं भष्ट्राचार मुक्त प्रशासन उपलब्ध कराना प्राथमिकता है।
hin_Deva hin_Deva hin_Deva hin_Deva